Kookkuns: Bronkors brèdes
Ons is nie gewoond daaraan om bronkors (watercress) te kook nie. Dit kan egter gedoen word, soos hierdie resep uit Wes-Indië wys:
Verhit 'n bietjie olie in 'n swaarboompot en braai 150 g spek, wat in blokkies gesny is, daarin saam met 'n fyngekapte ui. Braai tot die ui bruin is.
Voeg 2 fyngekapte knoffelhuisies en 'n fyngekapte tamatie by.
Wanneer alles warm is gooi jy 200 mℓ water by en laat dit bietjie afkook.
Gooi 2 hande vol bronkors in die pot en kook vir 30 minute.
Bedien dit as 'n groente saam met vleis of vis.
op 11/01/2013 09:47:00 am
Sleutelwoorde: Groente , Wes-Indies